18 empreses finalistes en els Premis Paterna Ciutat d'Empreses
02/11/2017

# 18 empreses finalistes en els Premis Paterna Ciutat d'Empreses

[![Paterna Ciudad de Empresas](/images/noticias/2017/11/finalistas-premio-empresas.jpg)](/images/noticias/2017/11/finalistas-premio-empresas.jpg)

02.11.2017

La gala de lliurament de premis tindrà lloc el dimecres 8 de novembre a les 19 h en el Gran Teatre Antonio Ferrandis

L'Ajuntament de Paterna ha donat a conèixer el nom dels 18 finalistes de la pròxima edició dels Premis Paterna Ciutat d'empreses, associació presidida per l'alcalde Juan Antonio Sagredo.

La cerimònia de lliurament de premis que se celebrarà dimecres que ve 8 de novembre, a les 19 hores en el Gran Teatre Antonio Ferrandis, té com a objectiu reconèixer la figura del empresariat assentat a Paterna i divulgar la seua contribució en la societat actual.

En aqueix sentit, Juan Antonio Sagredo ha volgut agrair l'alta participació d'empreses, amb més de 60 de sol•licituds, i ha aprofitat per a felicitar a tots els finalistes i reconèixer “el gran potencial de les companyies seleccionades, exemple de la qualitat del nostre teixit industrial”.

El primer dels premis de la gala serà per a l'Emprenedor/a de l'Any, categoria en la qual es troba l'empresa Nunsys, especialitzada en la implantació de solucions integrals de tecnologia tant en empreses privades com en entitats públiques; Bet Solar, referent en la distribució d'energia solar fotovoltaica per a instal•lacions aïllades, autoconsum amb connexió a xarxa i bombament solar tant a nivell nacional com a internacional; i l'empresa tecnològica valenciana NBN23, desenvolupadora de programació i Apps relacionades amb el món esportiu.

En la categoria de Investigació i Innovació Empresarial, competiran Polymer Char, companyia capdavantera en recerca, desenvolupament i fabricació d'instrumentació analítica de polímers; la multinacional d'equipaments per a automòbils Faurecia; i l'empresa tecnològica NBN23.

Per la seua banda les finalistes a Empreses Socialment Responsables, han sigut Novaterra Catering, empresa que es dedica a la lluita contra la pobresa i l'exclusió social a través de la formació i inserció soci laboral, especialitzada en serveis de catering amb l'accent posat en la sostenibilitat social i ambiental; l'Institut Tecnològic del Plàstic, AIMPLAS, que ofereix solucions integrals a empreses del sector del plàstic; i l'empresa LAIEX, que produeix emulsions i compostos innovadors per a Espanya, Itàlia, Holanda, Alemanya, Suïssa, Polònia i Brasil.

Quant al premi a la Trajectòria i Projecció Internacional, els seleccionats són Bet Solar, empresa valenciana líder en distribució tècnica de material fotovoltaic, GRID, SL, dedicada a les realitzacions integrals de disseny tant efímer com a permanent; i DAS AUDIO, empresa coneguda a tot el món, dedicada al disseny i fabricació de sistemes de reforç de so.

En la categoria a la Dona Empresària es disputaran el guardó Rosalía Mellado de Lasertall, empresa que ofereix serveis de tall per làser de diferents materials, principalment acers; Carolina Verdés Pasto, del despatxe B2B Corporació Jurídica, dedicat a l'assessorament legal i tributari, tant a nivell nacional com a internacional; i la directora del Centre Educatiu Mes Camarena, Maite Marín Medina, que durant els últims 5 anys i de manera consecutiva ha obtingut la millor nota de selectiu de la Comunitat Valenciana i encapçala els llistats dels millors col•legis d'Espanya.

Finalment en la categoria creada enguany dirigida a reconèixer la figura de l'empresari autònom, el premi al Micropyme Local, es troben el fotògraf Enrique Oliver, que compta amb un extens palmarès i reconeixement tant a nivell nacional com a internacional; Concha Pinazo Immobiliària, una de les agència més conegudes de Paterna; i el despatx d'assessorament i prestació de serveis jurídics i econòmic-fiscals, B2B Corporació Jurídica.